Ֆրեզնոյի պատվիրակությունը Հանրապետական բժշկական կենտրոնին նվիրեց մամոգրաֆիայի տպիչ սարք, որը հնարավորություն կտա հեռահար (դիստանցիոն) խորհրդատվություն իրականացնել։ Քանի որ Արցախում աշխատում է միայն մեկ մամոլոգ, ժամանակ առ ժամանակ խորհրդատվությունների անհրաժեշտություն է ծագում, իսկ նման սարքի առկայությունը տալիս է այդ հնարավորությունը։ Ամերիկացի մասնագետները նշյալ հաստատություններում իրականացրին այնպիսի բարդ վիրահատություններ, որոնք կատարվում են արդի սարքավորումների և մեթոդների օգնությամբ։ Տեղի մասնագետներն էլ իրենց հերթին ծանոթացան վիրահատական ժամանակակից մեթոդներին, նոր սարքավորումներին և տեղեկացան դրանց կիրառման ձևերին։ Ծրագրի շրջանակներում իրականացվեցին բազմաթիվ ընդունելություններ, խորհրդատվություններ։